Android (operativni sistem)

**Android** je operativni sistem za mobilne uređaje, kao što su mobilni telefoni, "tablet" računari, i "netbooks". Android je razvijen u kompaniji Google, i baziran je na Linux kernelu i GNU softveru. U početku, ovaj OS je razvila firma Android Inc. (koju je poslije kupio Google) i kasnije proširen na Open Handset Alliance. 

U skladu sa izvještajem NPD Grupe, broj prodatih jedinica uređaja baziranih na Android OS, je na prvom mjestu, između svih "smartphone" ueđaja, sa bilo kojim OS, u Sjedinjenim Američkim Državama. Android OS drži, u drugom kvartalu 2010. 33% tržišta, na drugom mjestu je BlackBerry OS sa 28%, i iOS je treći sa 22%.

Android ima veliku zajednicu razvijača koji pišu aplikacije koje povećavaju funkcionalnost raznih uređaja. Trenutno ima preko 70.000 aplikacija spremnih za Android, sa nekim prognozama da ih je 100.000 predočeno, pa ga to čini drugim, najpopularnijim mobilnim razvojnim okruženjem. 

Distribucija Android-a počinje 5. novembra 2007., sa osnivanjem "Open Handset" alijanse, konzorcijuma sastavljenog od 71 proizvođača hardvera, softvera, kao i telekom kompanija, posvećenih unapređenju otvorenih standarda za mobilne uređaje. Google je napravio većinu koda za Android pod Apache Licencom, slobodni softver sa licencom otvorenog koda, što nije sprečilo Microsoft da nakon neuspeha Windows Phone 7 operativnog sistema počne sistematski tužiti sve proizvođače koji koriste Android OS zbog navodne povrede licencnog prava. U tužbi Microsoft zahteva isplatu od 15 dolara po svakom prodanom primerku Android uređaja što je identična cena po kojoj on prodaje vlastiti operativni sistem Windows Phone 7 http://www.osnews.com/story/24924/Microsoft_Demands_15_for_Every_Samsung_Android_Phone_Sold.

## Softver
Softver baziran na Android operativnom sistemu se sastoji od Java aplikacija koje rade na Java baziranom, objektno orijentisanom aplikacijskom okviru povrh temeljnih Java biblioteka, koje rade na Dalvik virtualnoj mašini, čineći JIT kompilaciju. Biblioteke pisane u C-u uključuju upravljanje površinom, OpenCore medijski okvir, upravljački sistem SQLite relacione baze podataka, OpenGL ES 2.0 3D grafički API, WebKit za izradu izgleda, SGL grafički pogon, SSL, i Bionic libc (GNU C biblioteku, za korištenje u malim uređajima). Android operativni sistem sadrži 12 miliona linija koda, uključujući 3 miliona linija XML-a, 2,8 miliona linija C-a, 2,1 miliona linija u Java, i 1,75 miliona linija u C++. 

## Lokalizacija
Android je do sada lokalizovan na više jezika:
* Kineski, dvije varijante
* Češki
* Holandski, dvije verzije
* Engleski, 6 verzija
* Francuski, 4 verzije
* Njemački, 4 verzije
* Italijanski, dvije verzije
* Japanski
* srpskohrvatski
* Korejski
* Poljski
* Ruski
* Španski

## Špijuniranje
Na proljeće 2011. godine otkriveno je da mobilni uređaji koji koriste Android špijuniraju svoje korisnike to jest šalju Googleu podatke o njemu. Do sada "jedina" razlika u tom špijuniranju između Google i Appleovog IPhonea je da ovaj prvi drži u memoriji špijuniranja "samo" 5 podataka dok ovaj drugi ih drži 13.000. http://technewshq.com/internet/22-403/apple-and-google-android-is-spying-on-their-users.html 

## Vanjske veze
* Internet stranica Androida